Noi rezultate-surpriză în Champions League. Real Madrid a călcat strâmb în fața unei echipe decimate de COVID.
Real Madrid – Șahtior Donețk, 2-3. Bayern Munchen – Atletico Madrid, 4-0. Ajax – Liverpool, 0-1; Manchester City – Porto, 3-1.
Șahtior Donețk a venit pe arena "Alfredo Di Stefano" cu 13 titulari absenți din echipă, deoarece au fost depistați cu noul coronavirus. Luis Castro, antrenorul trupei ucrainene, spunea înaintea meciului de la Madrid că se așteaptă la un coșmar.În schimb, lucrurile au fost în favoarea trupei sale. Real Madrid nu se aștepta ca Șahtior să joace curajos, iar, practic, șansa echipei oaspete a fost aceea că nu s-a apărat, în ciuda numeroaselor absențe din lot.Potrivit presei spaniole, jocul cu Șahtior a însemnat prima înfrângere suferită de Real Madrid, în toată istoria clubului, pe teren propriu la debutul într-o ediție a Champions League. Înfrângerea cu Șahtior Donețk a consemnat al doilea meci consecutiv pierdut de Real Madrid, după 0-1 împotriva lui Cadiz, în etapa a șasea din La Liga.